## Program de studii 0912.1. MEDICINĂ

**CATEDRA DE MORFOPATOLOGIE**

**Fișa disicplinei**

|  |  |
| --- | --- |
| Denumirea disciplinei | Morfopatologie |
| Tipul | Obligator |
| Anul de studii | III |
| Componenta | Fundamentală |
| Titularul de curs | Niguleanu Radu |
| Locația | Adresa catedrei: str. N. Testemițanu, 27.  Adresa bazei clinice: str. N. Testemițanu, 29. |
| Condiționări și exigențe prealabile de: | Program: discipline recomandabile de a fi trecute anterior: anatomia omului, biologia moleculară, biochimie, anatomie clinică, histologia, citologia, embriologia, fiziologie, microbiologie, genetica umană. |
| Competențe: digitale (utilizarea internetului, procesarea documentelor, tabelelor electronice și prezentărilor, utilizarea programelor de grafică); tehnica microscopiei; abilitatea de comunicare și lucru în echipă. |
| Misiunea disciplinei | Misiuneaacestui program de studii este fundamentarea cunoștințelor de anatomie patologică generală și specială necesare înțelegerii proceselor patologice în concordanță cu etiologia și mecanismele de producere a bolilor, însușirea aspectelor macroscopice și microscopice ale diferitelor categorii de leziuni. Cunoașterea și înțelegerea modalității de producere, evoluției și consecințelor leziunilor. Definirea și identificarea leziunilor după aspectele macroscopice și histopatologice. Înțelegerea necesității identificării leziunilor în contextul general de boală. Însușirea tehnicii de examinare macroscopică și histopatologică a organelor și țesuturilor. Cunoștințele obținute din studiul patologiei se vor integra cu alte cursuri pentru a oferi mijloace de evaluare și diagnosticare a pacienților. |
| Tematica prezentată | Leziunile celulare. Procesele de adaptare și compensare. Tulburările circulației sanguine și limfatice. Inflamația. Regenerarea țesuturilor. Procesele imunopatologice. Tumorile, aspecte biomorfologice generale. Patologia sistemului hematopoietic. Patologia nodulilor limfatici, splinei și timusului. Patologia arterelor și venelor. Leziunile cordului. Patologia pulmonară. Patologia sistemului digestiv superior. Patologia intestinală. Patologia ficatului și căilor biliare. Patologia pancreasului exocrin. Patologia rinichilor și căilor urinare. Patologia sistemului genital masculin. Patologia sistemului genital feminin, glandei mamare și a placentei. Patologia sistemului endocrin. Patologia sistemului nervos central și a nervilor periferici. Patologia sistemului osteo-articular. Tumorile de părți moi. Patologia pielii. Patologia bolilor infecțioase. Patologia perinatală. |
| Finalități de studiu | * Să demonstreze capacitatea de a analiza legitățile dezvoltării leziunilor structurale ale organelor și sistemelor de organe, aplicând cunoștințele anatomo-fiziologice fundamentale, metodele moderne clinico-morfologice și de laborator în scopul stabilirii diagnosticului morfologic oportun al diferitelor afecțiuni și procese patologice. * Să demonstreze abilități de corelare a leziunilor morfologice cu datele clinice. * Să demonstreze profesionalism și standarde etice înalte în toate aspectele legate de practica medicala, in special competenta, onestitate, integritate, empatie, respect față de ceilalți, responsabilitate profesională și socială. * Să demonstreze capacitatea de a dobândi noi informații și date și să aprecieze critic validitatea și aplicabilitatea acestora la luarea deciziilor profesionale, inclusiv aplicarea tehnologiilor informaționale pentru susținerea clinică de luare a deciziilor. |
| Manopere practice achiziționate | * Însușirea metodei de descriere a leziunilor macroscopice și microscopice. * Însușirea metodei de formulare a unui diagnostic anatomopatologic (de leziune). * Însușirea și utilizarea corectă a terminologiei medicale specifice   din domeniul anatomiei patologice și a citopatologiei.   * Aplicarea diagnosticului diferențial între diferitele tipuri de leziuni în funcție de metoda de studiu. * Însușirea tehnicii de recoltare a probelor pentru examen histopatologic. * Conștientizarea rolului stabilirii diagnosticului anatomopatologic în contextul patologiei individului, a patologiei de grup, a examenului intravital și post-mortem și a activității de cercetare. * Înțelegerea necesității corelării diagnosticului anatomopatologic cu alte metode de investigație (examen ecografic, radiologic, microbiologic etc.), diagnosticul fiind în final rezultanta muncii în echipă. * Dezvoltarea abilităților privind întocmirea și prezentarea unui referat de specialitate. * Conștientizarea necesității de documentare permanentă și de exersare continuă a tehnicilor însușite. |
| Forma de evaluare | Examen |